Setmana Cultural en l’Agrupació Musical Los Silos, del 13 al 18 de febrer
2025-07-24

L’Agrupació Musical Los Silos comença hui, dilluns 13 de febrer, amb la seua Setmana Cultural, la qual s’estendrà fins al dissabte 18 de febrer. Sis jornades que combinaran música amb altres disciplines culturals. Les activitats començaran el dilluns 13, a les 17.30 h, amb una xarrada-demostració i un concert de música medieval. A continuació, a les 19 h, tindrà lloc l’audició de guitarra, violí i chelo. Totes les activitats tindran lloc en la seu de l’A.M Los Silos.

El dimarts 14 de febrer, a les 17.30 h, hi haurà un taller de rapidesa mental i temps per als jocs de taula, activitats prèvies a l’audició de piano, contrabaix i trombó, que serà a les 19 h. L’audició del dimecres 15 de febrer, a les 18.30 h, serà la d’oboé, flauta, trompeta i cant i, abans, a les 17.30 h, tindrà lloc el taller de música i moviment, “El zoo musical”.

El dijous 16 de febrer, a les 17.30 h, l’A.M Les Silos proposa un taller sobre neteja i manteniment d’instruments de vent i metall. Més tard, a les 19 h, se celebrarà l’audició de tuba, bombardí, percussió, piano, saxofon i ensemble de metalls. El divendres 17 de febrer, a les 17.30 h, hi haurà una xarrada per a les famílies sobre orientació acadèmica musical, mentre que a les 19 h, se celebrarà l’audició de clarinet i de la pre banda.

La Setmana Cultural de l’A.M Los Silos conclourà el dissabte 18 de febrer, a les 17.30 h, amb l’audició de fagot i, a continuació, a les 18 h, amb el concert del grup de jazz, de la banda sènior i de l’orquestra de l’Escola